CELEX: 62008TN0572
Language: fi
Date: 2008-12-19 00:00:00
Title: Asia T-572/08 P: Valitus, jonka Euroopan yhteisöjen komissio on tehnyt 19.12.2008 virkamiestuomioistuimen asiassa F-90/07, Traore v. komissio, 13.11.2008 antamasta tuomiosta

21.2.2009   
            
            
               FI
            
            
               Euroopan unionin virallinen lehti
            
            
               C 44/64
            
         Valitus, jonka Euroopan yhteisöjen komissio on tehnyt 19.12.2008 virkamiestuomioistuimen asiassa F-90/07, Traore v. komissio, 13.11.2008 antamasta tuomiosta
   (Asia T-572/08 P)
   (2009/C 44/109)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: J. Currall, G. Berscheid ja B. Eggers)
   
      Muu osapuoli: Amadou Traore (Rhode-Saint Genese, Belgia)
   Vaatimukset
   
               —
            
            
               virkamiestuomioistuimen 13.11.2008 asiassa F-90/07 antama tuomio on kumottava siltä osin kuin siinä hyväksytään ensimmäinen kanneperuste, joka koskee palvelukseenottomenettelyn sääntöjenvastaisuutta, henkilöstösääntöjen 7 artiklan 1 kohdan ja 29 artiklan 1 kohdan rikkomista sekä yhdenvertaisen kohtelun ja urakehityksen periaatteiden loukkaamista, sillä virkojen palkkaluokiksi vahvistettiin AD9–AD14, koska kyseessä on Tansanian-edustuston toiminnanjohtajan virka ja kumotaan Traoren hakemuksen hylkääminen ja S:n nimittäminen mainittuun virkaan
            
         
               —
            
            
               Traoren asiassa F-90/07 virkamiestuomioistuimessa nostama kanne on hylättävä siltä osin kuin mainittu tuomioistuin on hyväksynyt sen
            
         
               —
            
            
               kantaja ensimmäisessä oikeusasteessa on velvoitettava korvaamaan oikeudenkäyntikulut muutoksenhakuasteessa ja päätettävä oikeudenkäyntikuluista virkamiestuomioistuimessa käydyn menettelyn osalta laissa määrätyllä tavalla.
            
         Oikeudelliset perusteet ja pääasialliset perustelut
   Käsiteltävänä olevalla kanteella komissio vaatii virkamiestuomioistuimen 13.11.2008 asiassa F-90/07, Traore v. komissio, antaman tuomion, jolla virkamiestuomioistuin on kumonnut komission 12.12.2006 tekemän päätöksen, jolla puolestaan on hylätty Traoren hakemus komission Tansanian-edustuston toiminnanjohtajan virkaan, ja päätöksen nimittää mainittuun virkaan toinen hakija, siltä osin kuin kyseessä olevan täytettävän viran palkkaluokaksi vahvistettiin AD9–AD14 (eikä sitä rajoitettu yhteen kahden palkkaluokan ryhmistä AD9/AD10, AD11/AD12 tai AD13/AD14), kumoamista.
   Komissio esittää kanteensa tueksi kanneperusteet, jotka koskevat:
   
               —
            
            
               virkamiestuomioistuimen oikeudellista virhettä, kun se jätti ottamatta huomioon ensimmäisen oikeusasteen tuomioistuimen 8.7.2008 asiassa komissio v. Economidis (T-56/07 P, ei vielä julkaistu oikeustapauskokoelmassa) antaman tuomion, siltä osin kuin virkamiestuomioistuin virheellisesti rajoitti tämän tuomion ulottuvuuden vain osastopäällikön viran täyttämiseen, vaikka samat ehdot soveltuvat käsiteltävänä olevassa asiassa kyseessä olevan kaltaiseen muuhun kuin johtotason virkaan
            
         
               —
            
            
               yksikön yleisen edun ja hyvän hallinnon periaatteiden noudattamatta jättämistä.